Η επίδραση του κλίματος κινήτρων και των βασικών ψυχολογικών αναγκών στην κοινωνική συμπεριφορά μαθητών/τριών Δευτεροβάθμιας Εκπαίδευσης
Creators: name: Καρατζιώτη, Μαρία Σταύρου
Publisher: name: Aristotle University of Thessaloniki
Year: 2021
Subjects: κλίμα κινήτρων
βασικές ψυχολογικές ανάγκες
κοινωνική και αντικοινωνική συμπεριφορά
motivational climate
basic psychological needs
prosocial and antisocial behavior

description: Σκοπός της παρούσας έρευνας ήταν να διερευνήσει την επίδραση του κλίματος κινήτρων, που διαμορφώνει ο εκπαιδευτικός φυσικής αγωγής, καθώς και των βασικών ψυχολογικών αναγκών, όπως περιγράφονται από τη θεωρία του αυτοπροσδιορισμού (Deci &amp; Ryan, 2008), στην πρόβλεψη της κοινωνικής και της αντικοινωνικής συμπεριφοράς των μαθητών/ τριών και της ηθικής τους κρίσης σε αντιαθλητικές συμπεριφορές. Στην έρευνα συμμετείχαν 263 μαθητές και μαθήτριες της Α΄, Β΄ και Γ΄ τάξης του Γυμνασίου από δημόσια σχολεία της Ελλάδας. Οι μαθητές/ τριες συμπλήρωσαν ερωτηματολόγια για την εκτίμηση του κλίματος κινήτρων στο μάθημα της φυσικής αγωγής, της ικανοποίησης και της αποθάρρυνσης των βασικών ψυχολογικών αναγκών, της κοινωνικής και της αντικοινωνικής συμπεριφοράς και της ηθικής κρίσης. Τα αποτελέσματα από τις αναλύσεις παλινδρόμησης έδειξαν ότι η θεωρία του αυτοπροσδιορισμού αποτελεί σημαντικό θεωρητικό πλαίσιο για την πρόβλεψη των συμπεριφορών των μαθητών/ τριών. Συγκεκριμένα το κλίμα κινήτρων, που διαμορφώνει ο εκπαιδευτικός φυσικής αγωγής, φάνηκε ότι επηρεάζει τις προαναφερθείσες συμπεριφορές των μαθητών/ τριών. Ακόμα, η ικανοποίηση των βασικών ψυχολογικών αναγκών αποδείχθηκε ότι επιδρά στην πρόβλεψη των συμπεριφορών, ενώ η αποθάρρυνση τους επηρέασε όλες τις συμπεριφορές και την ηθική κρίση. Επιπλέον, κατά την εξέταση του διαμεσολαβητικού ρόλου της ικανοποίησης και της αποθάρρυνσης των ψυχολογικών αναγκών βρέθηκε ότι δεν διαμεσολαβούν στην επίδραση του κλίματος κινήτρων στην κοινωνική και αντικοινωνική συμπεριφορά και στην ηθική κρίση. Μόνο η αποθάρρυνση της ανάγκης για συναναστροφή βρέθηκε ότι διαμεσολαβεί στην επίδραση του κλίματος ελέγχου στην αντικοινωνική συμπεριφορά σε συμπαίκτη. Τέλος, τα ευρήματα υπογραμμίζουν τη σημαντικότητα του κλίματος κινήτρων και των βασικών ψυχολογικών αναγκών, ειδικά της ανάγκης για συναναστροφή στις κοινωνικές και αντικοινωνικές συμπεριφορές των μαθητών/ τριών, αλλά και στην ηθική τους κρίση στο μάθημα της Φυσικής Αγωγής στην Δευτεροβάθμια Εκπαίδευση
description: The purpose of this study was to investigate the effect of the motivational climate, formed by the physical education teacher, as well as the basic psychological needs, as described by the theory of self-determination (Deci &amp; Ryan, 2008), in predicting students' prosocial and antisocial behavior and their moral judgment in unsportsmanlike behaviors. The research involved 263 students of the 1st, 2nd and 3rd grade of secondary school from public schools in Greece. Students completed questionnaires to assess the motivational climate in the course of physical education, satisfaction and frustration of basic psychological needs, prosocial and antisocial behavior and moral judgment. The results from the regression analyses showed that the theory of self-determination is an important theoretical framework for predicting the behaviors of students. Specifically, it was confirmed that the climate of motivation, formed by the physical education teacher, affects the aforementioned behaviors of students. Also, the satisfaction of basic psychological needs proved to affect the prediction of behaviors, while the frustration of basic psychological needs affected all the students' behaviors and their moral judgment. In addition, during the examination of the mediating role of the satisfaction and frustration of basic psychological needs, it was found that they do not mediate the effect of the climate of motivation on prosocial and antisocial behavior and moral judgment. Only the frustration of the need for relatedness was found to mediate the effect of the control climate on antisocial behavior in a teammate. Finally, the findings underline the importance of the motivational climate and the basic psychological needs, especially the need of relatedness for prosocial and antisocial behaviors, but also in their moral judgment in the course of Physical Education in Secondary Education